Zîndanê Hewlêrî de rewşa tepişteyanê Behdînan û Şêladizê bena xirabêr ke grevê vêşanîye de yê. Temsîlkarê tepişteyanê Behdînanî Ayhan Seîdî derheqê babete de eşkerayîyêka nuştekîye daye.
Eşkerayîye de ame parekerdene ke tepişteyan keyeyê xo dîyî û tepişteyêk zî grevê vêşanîye ra  hîşê xo vînî kerda. Eşkerayîye de ame îfadekerdene ke rewşa tepişteyan giran a û tepişteyan wextê pêvînayîşî de keyeyanê xo rê wesîyetê xo dayî.
Temsîlkar Seîdî vat: ''Ganî cade seba tepişteyan çîyêk bêro kerdene. Vera tepişteyan binpaykerdişê heqan est ê. Hêzê asayîşî tepişteyan rê îşkence kenê û dîmenanê înan ancenê. Destûr nêdîyeno ke tepişteyî avûkatanê xo bivînê. Wextê tehqîqatî de îfadeyê înan bi zorî yenê vurnayene û dîyenê îmzakerdene.
